Regno de Montenegro

Le Regno de Montenegro (serbo: Краљевина Црна Горa, romanisate: Kraljevina Crna Gora) esseva un monarchia in Europa sud-oriental, actual Montenegro, durante le periodo tumultuose del Peninsula Balcanic ante e durante le Prime Guerra Mundial. Officialmente esseva un monarchia constitutional, ma in facto absolutista. Le 28 novembre 1918, post le fin del Prime Guerra Mundial, con le governamento montenegrin ancora in exilio, le Assemblea de Podgorica proclamava le unification con le Regno de Serbia, que se fusionava con le Regno de Serbos, Croatas e Slovenos tres dies postea, le 1 decembre 1918. Iste unification con Serbia durava, per medio de varie statos successor, quasi 88 annos, terminante in 2006.
Categoria:Statos historic de Europa
Categoria:Paises anterior